A video of street play showing Muslims responsible for spreading coronavirus.
विश्\u200dवास न्\u200dयूज की पड़ताल में वायरल पोस्\u200dट का दावा फर्जी साबित हुआ। वायरल वीडियो का भोपाल पुलिस से कोई संबंध नहीं है। इस नाटक को धनबाद की संस्\u200dथा शिक्षा समाधान ट्रस्\u200dट ने 4 मई को स्\u200dथानीय पुलिस की मदद से किया था। नाटक में केवल नमाज के लिए मस्जिद जाते युवक ही नहीं, बल्कि पूजा के लिए मंदिर जाती महिलाओं की थीम को भी शामिल किया गया था। नाटक का उद्देश्य जागरूकता फैलाना था, ना कि किसी धर्म पर निशाना साधना।, फेसबुक यूजर इरफान खान ने 14 मई को एक वीडियो को अपलोड करते हुए दावा किया : ”ये वीडियो भोपाल का है जुसमे police द्वारा एक नाटक बनाया गया. कोरोना फेला ने के लिए मुस्लिमो को नाटक में जिमेदार बताया गया. इसको इतना फैलाओ के सब के सब सस्पेंड हो सके. इन पुलिस वाले ने अगर किसी ओर धर्म को इसतरह से दिखया होता तो?”, फेसबुक के अलावा ट्विटर, वॉट्सऐप पर भी यह वीडियो खूब ज्\u200dयादा वायरल है।, विश्\u200dवास न्\u200dयूज ने सबसे पहले नुक्\u200dकड़ नाटक के वीडियो को ध्\u200dयान से देखा और सुना। यह साफ था कि वायरल वीडियो नुक्\u200dकड़ नाटक का है। वीडियो में लोगों की बोली से हमें यह अंदाजा हुआ कि वीडियो कहीं न कहीं बिहार या झारखंड का है, क्\u200dयोंकि इस वीडियो में दिख रहे लोगों के बोलने का लहजा इन्\u200dहीं दो राज्\u200dयों की तरफ इशारा कर रहा था। वायरल वीडियो में हमें कुछ लोगों की टीशर्ट पर शिक्षा समाधान लिखा हुआ नजर आया।, गूगल सर्च के दौरान हमें डेलीहंट पर हिन्\u200dदुस्\u200dथान समाचार की एक खबर मिली। खबर में बताया गया कि धनबाद में कतरास पुलिस प्रशासन और शिक्षा समाधान ट्रस्\u200dट की ओर से नाटक का मंचन किया गया। नाटक के माध्\u200dयम से यह दर्शाया गया कि दौरान कोरोना संकट में महिलाओं द्वारा मंदिर में पूजा करने जाना, लोगों द्वारा खुले में नमाज अदा करना और बच्चों द्वारा मैदान में खेलने जाना आदि कार्य उनके लिए कितना खतरनाक हो सकता है। पूरी खबर आप यहां पढ़ सकते हैं।, पड़ताल के अगले चरण में हमने शिक्षा समाधान ट्रस्\u200dट के बारे में जानकारी जुटाना शुरू किया। सोशल मीडिया पर हमें पता चला कि यह धनबाद की एक स्\u200dथानीय संस्\u200dथा है। इसके अध्\u200dयक्ष दामोदर साव हैं। पड़ताल के दौरान हमें दामोदर प्रसाद साव का एक वीडियो मिला। 11 मई को अपलोड इस वीडियो में दामोदर को यह कहते हुए सुना जा सकता है कि कुछ लोग नुक्\u200dकड़ नाटक के वीडियो को धर्म से जोड़कर वायरल कर रहे हैं। कुछ असामाजिक लोग नफरत फैलाने के लिए वीडियो को अपनी विचारधारा के हिसाब से वायरल कर रहे हैं। यही वीडियो हमें दामोदर प्रसाद के ट्विटर हैंडल पर भी मिला। पूरा वीडियो आप यहां देख सकते हैं।, मैं जागरूकता फैलाने की कोशिश कर रहा हूँ , कृपया इसे कोई धर्म से ना जोड़े। कृपया आप लोग भी इस वीडियो को ज्यादा से ज्यादा फैलाये ताकि लोगो में कोई भ्रांति पैदा ना हो। पूरा विडिओ देखने के लिए मेरे ट्वीटर अककॉउंट पे या फेसबुक अककॉउंट पे जाए। धन्यवाद pic.twitter.com/WmvYbY1Io6, दामोदर के ही ट्विटर हैंडल पर हमें अलग-अलग थीम के नुक्\u200dकड़ नाटक के वीडियो मिले। एक वीडियो में हमें दो महिला जबरदस्\u200dती मंदिर में पूजा के लिए जाती हुई दिखीं। यह वीडियो आप यहां देख सकते हैं।, Bhai jara isko v Dekho … pic.twitter.com/Z42sYSYrbu, इसके बाद विश्\u200dवास न्\u200dयूज ने शिक्षा समाधान ट्रस्\u200dट के दामोदर प्रसाद साव से संपर्क किया। उन्\u200dहोंने हमें बताया, “4 मई को हमारी संस्\u200dथा ने धनबाद जिले की कतरास पुलिस की मदद से कई नुक्\u200dकड़ नाटक किया था। इसमें अलग-अलग थीम थी। किसी में मंदिरों में पूजा करने जाती महिलाएं थीं तो किसी में नमाज के लिए मस्जिद में जाता युवक। मछली पकड़ने से लेकर क्रिकेट खेलने तक पर हम लोगों ने नाटक किया, लेकिन किसी शरारती तत्\u200dव ने नमाज वाले सीन को फर्जी तरीके से फैला दिया। हम तो लोगों को अवेयर करने का काम करते हैं, लेकिन कुछ लोग नफरत फैला रहे हैं।”, अंत में हमने फर्जी पोस्\u200dट करने वाले यूजर की सोशल स्\u200dकैनिंग की। हमें पता चला कि इरफान खान नाम का यह यूजर कानपुर का रहने वाला है। इसके अकाउंट पर हमें वायरल कंटेंट काफी मिला।, Disclaimer: विश्वास न्यूज की कोरोना वायरस (COVID-19) से जुड़ी फैक्ट चेक स्टोरी को पढ़ते या उसे शेयर करते वक्त आपको इस बात का ध्यान रखना होगा कि जिन आंकड़ों या रिसर्च संबंधी डेटा का इस्तेमाल किया गया है, वह परिवर्तनीय है। परिवर्तनीय इसलिए क्योंकि इस महामारी से जुड़े आंकड़ें (संक्रमित और ठीक होने वाले मरीजों की संख्या, इससे होने वाली मौतों की संख्या ) में लगातार बदलाव हो रहा है। इसके साथ ही इस बीमारी का वैक्सीन खोजे जाने की दिशा में चल रहे रिसर्च के ठोस परिणाम आने बाकी हैं, और इस वजह से इलाज और बचाव को लेकर उपलब्ध आंकड़ों में भी बदलाव हो सकता है। इसलिए जरूरी है कि स्टोरी में इस्तेमाल किए गए डेटा को उसकी तारीख के संदर्भ में देखा जाए।, निष्कर्ष:\r\n\r\n \r\nविश्\u200dवास न्\u200dयूज की पड़ताल में पता चला कि धनबाद में हुए एक नुक्\u200dकड नाटक के वीडियो को कुछ लोग भोपाल पुलिस के नुक्\u200dकड नाटक के नाम पर सांप्रदायिक रंग देते हुए वायरल कर रहे हैं। जांच में पता चला कि धनबाद की एक संस्\u200dथा ने अलग-अलग थीम पर नुक्\u200dकड नाटक की थी। इसमें नमाज से लेकर पूजा-पाठ तक शामिल था।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check : धनबाद के नुक्‍कड़ नाटक का वीडियो झूठे सांप्रदायिक दावे के साथ वायरल - Vishvas News